**Срећна Баба Марта!**

Ово је поздрав који се чује на сваком кораку 1.марта, не само у Бугарској, већ и од њених држављана који живе свуда по свету. Али њу не чини само поздрав већ и мали, од вуне напревљени, црвено-бели украси, МАРТЕНИЦЕ, које ће већина имати на својим капутима, а управо они, по веровању, доносе здравље, срећу и дуг живот!

И ове године смо се одазвали позиву, и били део обележавања најлепшег бугарског празника *Мартенице*, које организује лекторат за бугарски језик при Филозофском факултету у Нишу и Друштво српско-бугарског пријатељства Рила.

Богат културно уметнички програм припремили су студенти департмана, као и наши ученици Основне школе ,,Стефан Немања". Песмом су се представили ученици одељењаIII/1,  Мила Станковић, Елена Лазић, Јаков Јовановић, Уна Стјепановић, Мина Протић, Дуња Костић, уз пратњу на  кахону, Косте Гоцића. Ученици VII/1 одељења, Сташа Јовановић и Никола Томић, говорили су стихове о Баба Марти, на буграском језику. Најмлађи учесници су оставили велики утисак на све присутне, госте из Бугарске, професоре, студенте.

Мартеница је красила све присутне, а ми смо били део ње!





**Марина Цветковић**, проф раз.наставе



**др Александра Пројовић**

директор школе

**Ирена Сретић**

проф.раз.наставе



<https://www.youtube.com/watch?v=WAj0Bv81PgQ&t=5s>

